*Mózes a Törvényben azt parancsolta, hogy az ilyet meg kell kövezni, hogy meghaljon. Te mit mondasz?”* (Jn 8,5)

Végiggondolva az eseményt, erre szinte nincs mit mondani. A Törvény egyértelmű és mérlegelési lehetőséget nem biztosít. A mérlegelés már törvényszegés. Akkor? Izgalmas helyzet mindenképp. Szerintem az összegyűltek körében a feszültség tapintható volt. Mit mond erre Jézus?

A kérdés önmagában tovább szégyeníti a nőt: az ilyet… Mellette a hamarosan bekövetkező kilátás: a megkövezés. Egyáltalán lehet erre a kérdésre jó feleletet adni? Ha Jézus azt felelné, amit a Törvény mond – megvádolnák: nem szereti az embereket. Ha azt mondaná: nem kell megkövezni: akkor a Törvény ellen vétett és emiatt azonnal vádolható.

Várd meg, amit Jézus, a Mester válaszol! Minden kérdésedet ismeri! *Vadon Gyula*